́же ку́пнѡ со избра́ннымъ нбс̑ныхъ си́лъ воево́дою, ст҃ы́мъ арха́гг҃ломъ міхаи́ломъ, и соиме́ннымъ тебѣ̀ побѣдоно́сцемъ, посо́бствуй, ст҃ы́й кня́же и страстоте́рпче геѡ́ргіе, бл҃гочести́вѣйшему госуда́рю на́шему, імпера́тору нікола́ю алеѯа́ндровичу, ца́рство єгѡ̀ бл҃гоче́стіемъ и ми́ромъ ѡградѝ, и хрс̑толюби́вому во́инству єгѡ̀ сора́тай непобѣди́мь бу́ди, гра́дъ тво́й и жи́тельство єгѡ̀ избавля́я ѿ належа́щагѡ пра́веднагѡ преще́нія, губи́тельства, ѻгня̀, междоусо́бія:бу́ди же въ не́мъ вдови́цамъ и си̂рымъ воспита́ніе и покро́въ, ю́ношамъ и ча́дѡмъ ѡхране́ніе, ста́рчеству подпо́ра, ни́щымъ утѣше́ніе, всему̀ сщ҃е́нному чи́ну и цр҃ко́вному при́чту защи́тникъ и помо́щникъ